চতুর্থ শ্রেনী সরকারী কর্মচারী সমিতির অভিষেক – NewsChattogram24.Com
বাড়ি আমাদের চট্টগ্রাম চতুর্থ শ্রেনী সরকারী কর্মচারী সমিতির অভিষেক
চতুর্থ শ্রেনী সরকারী কর্মচারী সমিতির অভিষেক
চট্টগ্রাম বিভাগীয় জেলা শাখা বাংলাদেশ চতুর্থ শ্রেণির সরকারি কর্মচারী সমিতির নব-নির্বাচিত কার্যকরী পরিষদের শপথ গ্রহণ ও অভিষেক অনুষ্ঠান গত শনিবার বিকাল ৪ ঘটিকায় চট্টগ্রাম মেডিকেল কলেজ একাডেমী ভবন কনফারেন্স হলে অনুষ্ঠিত হয়। সমিতির সভাপতি বাবু সমির কান্তি সুমনের সভাপতিত্বে ও সাধারণ সম্পাদক মোঃ আব্দুল খালেক হাওলাদারের সঞ্চালনায় কার্যকরী পরিষদের অভিষেক অনুষ্ঠানে প্রধান অতিথি ছিলেন বাংলাদেশ চতুর্থ শ্রেণী সরকারি কর্মচারী সমিতির কেন্দ্রীয় কমিটির সভাপতি এম এ হান্নান। অভিষেক অনুষ্ঠানে বক্তব্য রাখেন কার্যকরী সভাপতি কেন্দ্রীয় কমিটি মোঃ মনির আহমেদ, সহ-সভাপতি বাংলাদেশ সরকারি সমন্বয় পরিষদ কেন্দ্রীয় কমিটির সহ-সভাপতি মুক্তিযোদ্ধা মোঃ আইয়ুব আলী বাঙালি, যুগ্ম সাধারণ সম্পাদক কেন্দ্রীয় কমিটি মোঃ আজিম উদ্দিন, কক্সবাজার জেলা সভাপতি মোঃ শহীদুল্লাহ, মোঃ শহীদ উদ্দিন কামাল, মোঃ রত্তন আলী মিয়া, সরকারি কর্মচারী সমন্বয় পরিষদ চট্টগ্রাম জেলার সাধারণ সম্পাদক মোঃ মোফাস্সের হোসেন সেলিম, মোঃ রেজাউল করিম রেজা, মোঃ নুরুল ইসলাম নুরু, মোঃ হালিম, মোঃ কুতুব উদ্দিন চৌধুরী, মোঃ আলিউর রহমান অলি, চম্পা বেগম প্রমুখ।
প্রধান অতিথি বলেন, সরকারী নীতি অনুযায়ী সকল সুযোগ সুবিধা চতুর্থ শ্রেণীর সরকারি কর্মচারীদের দেয়া প্রয়োজন। তিনি বলেন, সরকারি কর্মচারীদের মধ্যে চলমান হতাশা চলছে। আমাদের ঐক্যবদ্ধভাবে সাংগঠনিক কর্মতৎপরতাকে আরও এগিয়ে নিয়ে যেতে হবে। পরে চট্টগ্রাম বিভাগীয় জেলার শাখার নবগঠিত সরকারী কর্মচারী সমিতির কার্যকরী পরিষদের শপথ বাক্য পাঠ করানো হয়।
পূর্ববর্তী নিবন্ধসিজেকেএস মেয়র কাপ ফুটবলে২৮নং পাঠুনটুলি ওয়ার্ড জয়ী
পরবর্তী নিবন্ধকক্সবাজার ইসলামপুর হাজী পাড়া সড়কে ডাকাতি আহত ৭